text: Andres Sõbra juhitav Tarvas võtab algavat hooaega väga tõsiselt ja seda tõestab ka värbamispoliitika. Lätist saadi kätte korralikul tasemel kolmik – Umbraško on juba vana tuttav ja Laksa olnud aastaid lätlaste «noor ja andekas». Senistes kontrollmängudes on ta jätnud endast hea mulje. Aastaid Läti koondisse kuulunud Grafs pole küll korvi all nii domineeriv kui mullu sama kohta täitnud Cipruss, ent klassi peaks tal jaguma.